08.10.18

Referat af Bestyrelsesmøde på Nordvestsjællands HF og VUC

26. september 2018, kl. 17-21.00

Til stede: Jakob Thykier, Jens Kronborg, Turid Eikeland, Max M. Hansen, Ida Skov Fougt, Tobias Ravn, Melanie Eriksen, Pernille Brøndum Rasmussen. Flemming Nybro Sørensen (under punkt 4 og 5).

Afbud: Morten Kristiansen, Mads Thyge Russel

Dagsorden

1.         Godkendelse af dagsorden

2.         Godkendelse af referat fra 19.06.18

3.         Meddelelser

3.1            Formanden

3.2            Rektor

3.3            Øvrige bestyrelsesmedlemmer

4.         Gennemgang af regnskab for 1. halvår og revideret budget for 2018 v. FNS

5.         Investeringsrammer

6. VUC: siden sidst og den uddannelsespolitiske situation

7.         FGU, herunder orientering om virksomhedsoverdragelsesproces

8.         Rektors resultatkontrakt for dette skoleår

9.         Evt.

Ad 1: Dagsorden blev godkendt

Ad 2: Referat blev godkendt

Ad 3:

 3.1: Ingen meddelelser

 3.2: Pernille kunne meddele, at VUC bliver en del af IT-fællesskabet ESIS

 3.3: Ingen meddelelser

Ad 4:

Flemming gennemgik regnskabet for 1. halvår, hvor der har været mere aktivitet end budgetteret. Øvrige poster viser kun ubetydelige udsving. Det reviderede budget for 2018 viser et fald på AVU på ca. 17 årskursister. Vurderingen er, at AVU har toppet og fortsat vil falde pga. vigende arbejdsløshed og betydeligt fald i tilgang fra sprogskoler, da der er meget lidt aktivitet på sprogskolerne nu.

Det reviderede budget for 2018 forudser et mindre overskud på ca. 400.000 kr. Der blev af bestyrelsen spurgt ind til dette overskud holdt op imod tidligere års større overskud, og det første til en drøftelse af besparelser, faldende taxametre og vigende aktivitet. Når en del af VUC’s aktivitet overdrages til FGU samtidigt med, at der er et fald i aktivitet i øvrigt, så vil der være færre gynger og karruseller.

Der blev spurgt ind til hvordan vi kontrollerer, at vi trækker korrekt tilskud til vores aktivitet, og ledelsen redegjorde for, at hver enkelt kursist bliver kontrolleret for aktivitet på tælletidspunktet eller efter, og at revisor også følger op på denne praksis.

Der blev spurgt, om der var lavet hensættelser af tidligere års overskud. Det er der ikke, da overskud er blevet brugt til at indfri gæld i bygninger, således at VUC i dag er gældfrit. Der er heller ikke nogen former for leasingaftaler.

I forbindelse med FGU vil der være mulighed for overdragelse af aktiver og passiver i form af bygninger, hvilket blev drøftet i bestyrelsen. I Kalundborg kunne det være en mulighed at lade den ene matrikel indgå i overdragelsen til FGU. En anden mulighed kunne være et samarbejde med Absalon, der udvider i Kalundborg. Dette ville dog kun være for et par år, da Absalon planlægger selv at bygge i Kalundborg.

Ad 5:

I forbindelse med UVM’s øgede fokus på institutionernes økonomi, skal der indmeldes investeringsrammer. VUC har meldt ind, at vi i 2019 skal have nyt tag med solpaneler til ca. 5.5 mio. Dette er gjort i samarbejde med formanden, og den øvrige bestyrelse tog dette til efterretning.

Ad 6:

Pernille redegjorde for det udviklingsarbejde, der er sat i gang blandt andet i forlængelse af det strategi-arbejde, der er gjort i foråret: Læringscenter i Kalundborg, udvidelse af antallet af undervisningsdage hen over skoleåret, udvikling af særligt tilrettelagte uger og læringsmaterialer til disse, Kompetencetilpasningsprojekt i samarbejde med Absalon.

Oven i en periode med fokus på FGU og virksomhedsoverdragelse af medarbejdere, er der også kommet et udspil til EUD-reform, der kan ende med at fjerne mere af VUC’s aktivitet og lægge det på erhvervsskoler og Professionshøjskoler. Danske HF og VUC’s strategi for at dæmme op for dette blev drøftet kort, og foreningens arbejde med udvikling af AVU orienterede Pernille kort om.

Ad 7:

Pernille redegjorde for virksomhedsoverdragelsesprocessen på VUC herunder overvejelser om kriterier og proces. Pernille redegjorde for ledelsesspændet før og efter overdragelse af medarbejdere til FGU. Pernilles vurdering er, at VUC ikke kan undvære ledere, så hvis man overdrager til FGU, skal der genansættes. Bestyrelsen var enige i, at i så fald er det bedre ikke at overdrage ledere.

Ad 8:

Efter oplæg af Jakob, tilsluttede bestyrelsen sig, at rektors resultatkontrakt i år består af følgende 4 temaer:

I den almindelig ramme:

* Procesplan for FGU-overdragelse
* Samarbejder omkring VEU

I ekstrarammen:

* Undervisning over flere uger
* Læringscenter

Ad 9:

Under eventuelt fortalte Tobias at kursistrådet gerne vil bidrage med at markedsføre skolen, hvilket blev positivt modtaget.

Noteret, 08.10.18

Pernille

Godkendelse af referat:

Jakob Thykier

Jens Kronborg

Turid Eikeland

Max M. Hansen

Ida Skov Fougt

Tobias Ravn

Melanie Eriksen